בס"ד, נר רביעי של חנוכה 2 בדצמבר 2021 כ"ח בכסלו תשפ"ב

לכבוד בית החולים רמב"ם- מנהל בית החולים פרופסור מיכאל הרבלטל

העתק :ההסתדרות הרפואית בישראל

העתק: משרד הבריאות- שר הבריאות מר ניצן הורוביץ

א.ג.נ.,

מכובדי,

**הנדון: מכתב תודה והודיה**

שמי זהבה קוסטקורטה, אני מטופלת מזה כשנה במחלקה הכירורגית בבית חולים רמב"ם בחיפה.

נותחתי ניתוח "היי פק" שהוא כידוע מורכב מאוד.

הגעתי לניתוח מלאת חששות, מבוהלת פסימית ובמצב אנרגטי , לנוכח הטרגדיה האישית שלי בה איבדתי את בעלי, שנה קודם באופן מפתיע וטראגי.

עברתי תקופה מאוד קשה ועדיין אני בשיקום. יחד עם זאת אני חשה שהגיעה העת לעצור הכל ולומר תודה גדולה לכל העוסקים במלאכה, לצוות המדהים של מחלקת כירורגיה בבית החולים שעובד ימים ולילות במסירות כמוה שלא פוגשים, באכפתיות, ברגישות באהבת אדם ובסובלנות.

היום בראייה לאחור, אני מבינה כמה אהבת אדם יש באחיות ובצוות על כל אנשיו אשר טיפלו בי וראו בכל יום כיצד צעד קטן, ישיבה, אכילה, שתייה וחיוך קטן בזוית הפה הוא שיקום. הצוות מכיל ומאפשר, מקצועי ורגיש.

ובראש החזית אני מבקשת להלל ולהודות **לד"ר אביעד הופמן** על מקצועיות, אנושיות, יושרה כנות, אומץ, צניעות שלל תכונות בהן ניחן ומעל הכל אדם טוב שמכבד את הבריות ומבין את מצוקתן.

אני רוצה להודות לכל מי שעובד עם ד"ר הופמן **יעל ורותי** על הסיוע, התיאום הרגישות והאכפתיות הרי בסופו של יום הקסם נמצא בפרטים הקטנים ואתם פועלים במסירות ובהרמוניה כדי להציל חיים. על כך מגיעות לכם תשואות.

אני אסירת תודה על כל הטיפול שזכיתי בו על היחס האישי ואני גאה במערכת הבריאות הציבורית של מדינת ישראל בכלל ובבית חולים רמב"ם בפרט.

שהשם הטוב יוסיף לכם בינה וחוכמה להציל נפשות רבות.

בברכה ותודה מכל הלב זהבה קוסטקורטה

טלפון נייד: 0526115661

.